钦定古今图书集成/明伦汇编/氏族典/第560卷 > 司马垔
## 钦定古今图书集成/明伦汇编/氏族典/第560卷 > 司马垔

按《万姓统谱》：垔字通伯，山阴人。幼敏睿，博极文典。登
成化壬辰进士，以御史视学南畿，考文序士，至今称
其神鉴。擢福建副使，寻致政归，杜门谢人事，以诗酒
相娱乐，视尘俗无可羁者。尝榜其门曰：“独呼明月长
陪醉，不负青天早放闲。”其襟度清洒，大节磊磊，盖达
士云。所著有《兰亭》诸集。